
Riigihanke „Laenulepingu sõlmimine Narva linna veemajanduse projekti kaasfinantseerimiseks” korraldamine
1. Asjaolud ja menetluse käik

Narva Linnavolikogu 19.06.2008.a otsusega nr 222 (muudetud Narva Linnavolikogu 30.06.2010.a otsusega nr 106) kinnitati Narva linna veepuhastusjaama ning Narva linna veevarustus- ja kanalisatsioonisüsteemide rekonstrueerimise investeeringu projekti kaasfinantseering. Projekti kogumaksusmus on 44 364 615 eurot, projekti finantseerimise toimub kolmest rahaallikates: 64,44% osas Euroopa Liidu Ühtekuuluvusfondist (KIK SA kaudu), 25% osas Narva linna eelarvest ja 10,56% osas AS Narva Vesi vahenditest. Narva Linnavalitsus kavatses nimetatud projekti omafinantseeringu Narva linna osaluse (mitte üle 11 091 486,2 eurot) tasumiseks võtta laenu aastate lõikes vastavalt volikogu otsusega kinnitatud jaotusele (Narva linna kaasfinantseerimine aastate lõikes: 2009.a - 32 834,22 eurot, 2010.a - 11 488,02 eurot,    2011.a – 586 311,50 eurot,  2012.a – 2 474 868,88 eurot,   2013.a – 3 323 363,49 eurot,   2014.a – 4 299 746,13 eurot, 2015.a – 362 872,95 eurot).
Tuginedes AS-I Narva Vesi 09.12.2010 kirjale nr C/1767 seoses projekti rahastamisotsuse muudatusega on Narva linn kohustatud esitama KIK SA-le Narva linna ja panga poolt sõlmitud omaosaluse rahastamist tõendav leping (maksimaalsele summale 11 091 486,2 eurot) enne esimese ehitustööde lepingu alusel toetuse esimese väljamakse teostamist. Kuna 2009. ja 2010. aastatel antud projekti raames oli Narva linna poolt väljamakstud kaasfinantseerimine summas 44 322,24 eurot tulevase laenulepingu summaks on 11 047 164 eurot, st Narva linna osaluse maksimaalset summat (11 091 486,2 eurot) vähendatakse 2009-2010.a väljamakstud summa võrra (44 322,24 eurot).
Riigi 2009. aasta lisaeelarve seadusega muudeti VLES-i ja lisati § 81 ja alates 1. märtsist 2009 kuni 31. detsembrini 2011 kehtib kohustuste võtmise piirang. Tulenevalt VLES § 81 lõikest 2 peavad kohaliku omavalitsuse üksused ja kohaliku omavalitsuse üksustest sõltuvad üksused kooskõlastama Rahandusministeeriumiga perioodi 2004 – 2006 struktuuritoetuse seaduse ja  perioodi 2007 – 2013 struktuuritoetuse seaduse alusel saadava toetuse ja välislepingute alusel Eesti Vabariigile eraldatava toetuse sildfinantseerimiseks, struktuuritoetuse või muu välisabi toetuse saamiseks vajaliku omafinantseeringu tagamiseks või enne seaduse jõustumist võetud eelnimetatud olemasolevate kohustuste refinantseerimiseks võetavad kohustused. 

Narva linn on saanud Rahandusministeeriumilt kooskõlastus kohustuste võtmiseks. Kuna eelnimetatud hankelepingu maksumus ületab 40 000 eurot on vajalik korraldada riigihanke hankemenetlus.
2. Õiguslikud alused

Kohaliku omavalitsuse korralduse seaduse § 30 lõige 1 punkti 3 kohaselt, linnavalitsus lahendab ja korraldab kohaliku elu küsimusi, mis ei kuulu volikogu pädevusse.

Riigihangete seaduse § 10 lõige 1 punkti 2 kohaselt, riigihangete seaduses sätestatud korda on kohustatud järgima kohaliku omavalitsuse üksus, kohaliku omavalitsuse asutus või kohalike omavalitsuste ühendus, kes on riigihangete seaduse mõistes on hankija.

Riigihangete seaduse § 2 lõige 2 kohaselt, riigihangeteks riigihangete seaduse tähenduses on asjade ostmine, teenuste tellimine, ideekonkursside korraldamine, ehitustööde tellimine ja ehitustööde ning teenuste kontsessioonide andmine hankija poolt, samuti ehitustööde tellimine ehitustöö kontsessionääri poolt.

Riigihangete seaduse § 15 lõige 1 punkti 2 kohaselt, riigihanke hankemenetluse korraldamise, ehitustööde kontsessiooni andmise ja ideekonkursi korraldamise kohustuse maksumuse piirmäär Riigihangete seaduse tähenduses on 2008. aastal ja hiljem alustatud riigihangete puhul asjade ja teenuste hankelepingu ning ideekonkursi korral 40 000 eurot, ehitustööde hankelepingu ja ehitustööde kontsessiooni korral 250 000 eurot.
3. Otsus
3.1. Kuulutada välja riigihanke „Laenulepingu sõlmimine Narva linna veemajanduse projekti kaasfinantseerimiseks” avatud hankemenetlus vastavalt hankedokumentidele (lisatud).

3.2.Määrata riigihanke hankijaks Narva Linnavalitsus ja riigihanke eest vastutavaks isikuks Narva Linnavalitsuse Rahandusameti vanemspetsialist Tatjana Kudimova.
4. Korralduse vaidlustamine 

Korraldus võib vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast. 

5. Rakendussätted

Käesolev korraldus jõustub seadusega sätestatud korras.

Tarmo Tammiste 





Ants Liimets




Linnapea






Linnasekretär



